Anexa nr. 2 la H.C.L. nr. \_\_/2020

ROMÂNIA

JUDEŢUL SUCEAVA

**MUNICIPIUL CÂMPULUNG MOLDOVENESC**

**CONSILIUL LOCAL**

**CONTRACT DE SERVICII JURIDICE**

**1.Părţile contractante**

**Municipiul Câmpulung Moldovenesc**, cu sediul Primăriei în Câmpulung Moldovenesc, str. 22 Decembrie nr. 2, judeţul Suceava, cod unic de înregistrare: 4842400, Consiliul Local al municipiului Câmpulung Moldovenesc și primarul municipiului Câmpulung, domnul Negură Mihăiţă, împuternicit în temeiul dispoziţiilor art.154 alin. (6) privind Codul administrativ, cu completările ulterioare, republicată, cu modificările şi completările ulterioare, să reprezinte interesele unităţii administrativ – teritoriale în relaţiile cu alte autorităţi publice sau cu persoanele fizice sau juridice, în calitate de **achizitor**, pe de o parte și.............................................................,

cu sediul în …………............................, telefon/fax: ………………….., cod unic de înregistrare …......................................, cont…………..., deschis la ……....................., reprezentat de ………….…….........., în calitate de **prestator**, pe de altă parte.

În temeiul Hotărârii Consiliului Local al municipiului Câmpulung Moldovenesc nr. ..../.............., se încheie prezentul contract de servicii juridice.

**2.Definiţii**

2.1. În prezentul contract următorii termeni vor fi interpretaţi astfel:

a. Contract – prezentul contract şi toate anexele sale;

b. Achizitor şi prestator – părţile contractante, aşa cum sunt acestea numite în prezentul contract;

c. Preţul contractului – preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. Servicii – activităţi a căror prestare fac obiectul contractului ;

e. Forţa majoră – un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia dintre părţi;

f. Zi – zi calendaristică; an – 365 de zile; lună – luna calendaristică;

**3. Obiectul şi durata contractului**

3.1.Contractul de servicii juridice de consultanţă și reprezentare în faţa instanţei de judecată a pregătirii şi elaborării susţinerilor necesare pentru apărarea intereselor Municipiului Câmpulung Moldovenesc, Consiliului Local al municipiului Câmpulung Moldovenesc și ale primarului municipiului Câmpulung Moldovenesc în litigiul ce formează obiectul dosarului nr. 3875/86/2020 înregistrat la Tribunalul Suceava, Secția de contencios administrativ și fiscal, are obiect după cum urmează:

a) acordarea consultanţei de natură juridică, redactarea, semnarea şi înregistrarea diverselor acte juridice, pregătirea şi elaborarea susţinerilor necesare apărării intereselor Municipiului Câmpulung Moldovenesc, Consiliului Local al municipiului Câmpulung Moldovenesc și ale primarului municipiului Câmpulung Moldovenesc în litigiul ce formează obiectul dosarului nr. 3875/86/2020 înregistrat la Tribunalul Suceava, Secția de contencios administrativ și fiscal.

b) asistarea şi reprezentarea intereselor Municipiului Câmpulung Moldovenesc, Consiliului Local al municipiului Câmpulung Moldovenesc și ale primarului municipiului Câmpulung Moldovenesc în litigiul ce formează obiectul dosarului nr. 3875/86/2020 înregistrat la Tribunalul Suceava, Secția de contencios de administrativ și fiscal.

**4. Preţul contractului şi modalităţile de plată**

4.1.Preţul este cel declarat în oferta de preț, respectiv 5.950 lei, inclusiv T.V.A. (care este parte integrantă a prezentului contract) şi rămâne ferm pe toată durata de valabilitate a contractului.

4.2.Plata preţului serviciilor se va face pe baza facturilor emise de prestator.

4.3.Achizitorul are obligaţia să efectueze plata în termen de 30 zile de la data primirii ei.

**5. Documentele contractului**

5.1. Documentele contractului sunt:

a. caietul de sarcini;

b. propunere financiară.

**6. Suspendarea contractului**

Dacă achizitorul nu onorează facturile în termen de 60 zile de la expirarea perioadei prevăzute pentru plata preţului serviciilor, prestatorul are dreptul de a sista prestarea serviciilor. Imediat ce achizitorul onorează facturile, prestatorul va relua prestarea serviciilor.

**7. Obligaţiile achizitorului**

7.1.Achizitorul se obligă să solicite, în timp util, prestatorului îndeplinirea serviciilor ce formează obiectul contractului.

7.2.Achizitorul se obligă să pună la dispoziţia prestatorului toate datele, în timp util şi în măsura în care acestea sunt disponibile şi relevante.

7.3.Achizitorul se obligă să plătească prestatorului preţul convenit pentru îndeplinirea contractului, conform clauzelor de la pct. 4 din prezentul contract;

7.4.Achizitorul se obligă să achite taxele judiciare de timbru, onorariile experţilor şi altele asemenea.

**8. Obligaţiile prestatorului**

8.1.Prestatorul se obligă:

a) să presteze serviciile juridice prevăzute la art. 3.1 din prezentul contract cu profesionalismul şi promptitudinea cuvenite angajamentului asumat, asigurând un nivel calitativ al serviciilor corespunzător principiilor deontologiei profesionale şi rezultatului urmărit;

b) să informeze achizitorul în cazul apariţiei unui conflict de interese şi să ia toate măsurile legale pentru înlăturarea unei astfel de situaţii;

c) să desemneze unul sau mai mulţi avocaţi pentru executarea contractului, care să presteze serviciile solicitate în mod complet şi cu celeritate şi care va/vor asigura contactul permanent cu reprezentanţii autorităţii contractante;

d) să folosească sau să menţină disponibilitatea avocatului/avocaţilor desemnat/desemnaţi în procedura de atribuire pentru îndeplinirea prezentului contract.Schimbarea avocatului/avocaţilor desemnat/desemnaţi se face cu acordul achizitorului;

e) să depună toate diligenţele pentru apărarea intereselor achizitorului în lucrările încredinţate;

f) să colaboreze, în scopul asigurării apărărilor şi reprezentării, în faţa instanţelor judecătoreşti, în toate fazele judiciare şi extrajudiciare, în permanenţă, cu Compartimentul resurse umane, căruia îi va furniza toate informaţiile relevante executării contractului, printre care şi cele privitoare la desfăşurarea şedinţelor de judecată, termene, fazele procesuale, demersurile întreprinse;

g) să se asigure că persoana/persoanele care va/vor fi desemnată/desemnate pentru derularea contractului beneficiază de o baza materială corespunzătoare necesară pentru îndeplinirea responsabilităţilor care îi/le revin;

h) să suporte cheltuielile de cazare, masă, transport, chirii şi orice alte cheltuieli necesare aducerii la îndeplinire a obligaţiilor contractuale.

**9. Caracterul confidenţial al contractului**

9.1.Părţile semnatare se obligă să păstreze confidenţialitatea tuturor datelor despre care iau cunoştinţă în temeiul prezentului contract.

**10.Sancţiuni pentru neîndeplinirea culpabilă a obligaţiilor**

10.1.În cazul în care prestatorul nu reuşeşte să-şi execute obligaţiile asumate prin contract (în condiţiile pct. 3.1 şi art. 8.1), achizitorul are dreptul de a diminua, de la data neîndeplinirii culpabile a obligaţiilor, 0,01% pentru fiecare zi de întârziere, din diferenţa datorată la terminarea ultimei faze procesuale.

10.2.În cazul în care achizitorul nu onorează facturile la expirarea perioadelor prevăzute la pct. 4.3, atunci acesta are obligaţia de a plăti, ca penalităţi, o sumă echivalentă cu 0,01 % din valoarea facturii/facturilor, pentru fiecare zi de întârziere.

**11.Încetarea contractului**

11.1.Prezentul contract încetează de plin drept:

a) prin acordul de voinţă al părţilor contractante;

b) la data finalizării prestării serviciilor prin pronunţarea hotărârii definitive şi irevocabile în cauză.

**12.Cesiunea**

12.1.Prestatorul are obligaţia de a nu transfera total sau parţial obligaţiile sale asumate prin contract, fără să obţină, în prealabil, acordul scris al achizitorului.

12.2.Cesiunea nu va exonera prestatorul de nici o responsabilitate privind obligaţiile asumate prin contract.

**13.Forţa majoră**

13.1.Forţa majoră este constatată de o autoritate competentă.

13.2.Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

13.3.Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

13.4.Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

13.5.Dacă forţa majoră acţionează sau se estimează ca va acţiona o perioadă mai mare de o luna, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretindă celeilalte daune-interese.

**14.Amendamente**

14.1.Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele legitime ale acestora şi care nu au putut fi prevăzute la data încheierii contractului.

**15.Soluţionarea litigiilor**

15.1.Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**16.Legea care guvernează contractul**

16.1.Legea care guvernează contractul este legea română.

**17.Comunicări**

17.1.Orice comunicare între părţi, referitoare la îndeplinirea prezentului contract, trebuie să fie transmisă în scris.

17.2.Orice document scris trebuie înregistrat atât în momentul transmiterii, cât şi în momentul primirii.

17.3.Comunicările dintre părţi se pot face şi prin telefon, fax, poştă sau e-mail, cu condiţia confirmării în scris a primirii comunicării.

Prezentul contract a fost încheiat în 2 (două) exemplare, câte 1 (unul) pentru fiecare parte contractantă.

**ACHIZITOR, PRESTATOR,**

**Întocmit,**

**Insp.Botea Cătălina Mariana**

**Președinte de ședință, SECRETAR GENERAL**

**Erhan Rodica**